 หนุ่มยุโรปซิ่งบิ๊กไบค์เฉี่ยวจยย.เสียหลักชนอัดแท่งปูนดับคาที่
ภาพจาก มูลนิธิรวมใจ อป.พร.เชียงใหม่,เกิดอุบัติเหตุรถจักรยานยนต์บิ๊กไบค์หนุ่มต่างชาตินิรนาม เฉี่ยวชนรถจักรยานยนต์หญิงสาว แล้วเสียหลักชนกับแท่งคอนกรีตบนถนนซุปเปอร์ไฮเวย์ ทางออกตลาดคำเที่ยง ถนนเชียงใหม่-ลำปาง ตร.เมืองเชียงใหม่ เร่งตามหาญาติ,เมื่อวันที่ 27 มี.ค.59 ร.ต.อ.อภิสิทธิ์ สุนันต๊ะ รองสารวัตร (สอบสวน) สภ.ช้างเผือกเมือง เชียงใหม่ ได้รับแจ้งว่า เกิดอุบัติเหตุรถจักรยานยนต์บิ๊กไบค์ ของชายชาวต่างชาติ เฉี่ยวชนรถจักรยานยนต์หญิงสาวบนถนนซุปเปอร์ไฮเวย์ ทางออกตลาดคำเที่ยง ถนนเชียงใหม่-ลำปาง อ.เมืองเชียงใหม่ ทำให้รถจักรยานยนต์ของชาวต่างชาติเสียหลักชนกับแท่งคอนกรีต ริมถนนที่กำลังมีการก่อสร้าง จนรถจักรยานยนต์ล้มพังเสียหาย และชายชาวต่างชาติกระเด็นตกจากรถเสียชีวิตคาที่ สภาพศพเป็นชาวยุโรปผมสีทอง รองทรงหน้าผากล้าน สูงประมาณ 170 ซ.ม.สวมเสื้อเซิ๊ตแขนยาวสีฟ้า กางเกงยีนสีน้ำเงินอายุประมาณ 30-35 ปี ค้นในตัวไม่พบหลักฐาน ส่วนรถจักรยานยนต์คู่กรณี เป็นหญิงสาวคนไทยถูกชน ล้มกลางถนนและได้รับบาดเจ็บสาหัส เจ้าหน้าที่กู้ภัยช่วยเหลือ นำตัวส่งโรงพยาบาลมหาราชนครเชียงใหม่ไปก่อนหน้านั้นแล้ว ยังไม่ทราบชื่อเช่นกัน ,จากการสอบสวนพยานทราบว่าเห็นชายชาวต่างชาติ ได้ขี่รถจักรยานยนต์บิ๊กไบค์ ยี่ห้อซูซูกิ ขนาด 650 ซีซี สีดำ ไม่ติดป้ายทะเบียน มาด้วยความเร็วสูงจากถนนอัษฎาธร มุ่งหน้าไปทางสายแยกถนนซุปเปอร์ไฮเวย์ คาดว่าไม่ชำนาญเส้นทางเมื่อถึงสามแยก ไม่ได้ชะลอรถ หรือเลี้ยวซ้าย แต่ได้พุ่งตรงไป ทำให้เฉี่ยวชนกับรถจักรยานยนต์ ที่วิ่งมาทางตรง และรถจักรยานยนต์บิ๊กไบค์พุ่งชนแท่งคอนกรีตกั้นถนนที่กำลังก่อสร้างอย่าง รุนแรง ทำให้เสียชีวิตคาที่ ขณะนี้เจ้าหน้าที่ยังไม่ทราบผู้ตายเป็นใคร หรือสัญชาติใด เนื่องจากไม่มีเอกสารใดๆ พกติดตัว หากผู้ใดรู้จัก หรือทราบเป็นใคร ให้ไปติดต่อกับสารวัตร(สอบสวน) ช้างเผือกเมืองเชียงใหม่ได้ ตลอดเวลา.
เกิดอุบัติเหตุรถจักรยานยนต์บิ๊กไบค์หนุ่มต่างชาตินิรนาม เฉี่ยวชนรถจักรยานยนต์หญิงสาว แล้วเสียหลักชนกับแท่งคอนกรีตบนถนนซุปเปอร์ไฮเวย์ ทางออกตลาดคำเที่ยง ถนนเชียงใหม่-ลำปาง ตร.เมืองเชียงใหม่ เร่งตามหาญาติ
อุบัติเหตุ,บิ๊กไบค์ชนจยย.,ตลาดคำเที่ยง,ถนนซุปเปอร์ไฮเวย์ เชียงใหม่,ถนนเชียงใหม่-ลำปาง,อ.เมืองเชียงใหม่,เชียงใหม่,หนุ่มยุโรป,ข่าวทั่วไทย,ข่าว,ไทยรัฐออนไลน์